Source: http://www.bihon.ro/doua-amicale-cu-csm-satu-mare/news-20100117-01285348
Timestamp: 2018-07-19 13:55:03+00:00

Document:
Două amicale cu CSM Satu Mare - BIHON
Două amicale cu CSM Satu Mare
17. ianuarie 2010 12:31
Handbaliştii orădeni au înregistrat o victorie şi un eşec în primele meciuri ale anului.
Divizionara A de handbal masculin CSM Oradea a disputat sâmbătă primele meciuri din noul an, în compania echipei de Liga Naţională CSM Satu Mare. Partidele s-au încheiat cu scorurile de 40-37 (20-16), respectiv 16-38 (8-18). Cele două meciuri au avut aspecte total diferite. În primul dintre ele, CSM Oradea a jucat cu prima garnitură, în timp ce în al doilea antrenorul Sebastian Tudor a folosit rezervele şi juniorii din lot. Doar prima partidă a fost aşadar relevantă, cea de-a doua constituind un simplu antrenament pentru sătmăreni.
Meciul de dimineaţă a fost viu disputat, CSM Oradea reuşind să obţină o victorie absolut meritată. După un început echilibrat, handbaliştii orădeni au preluat iniţiativa, conducând în permanenţă pe tabela de marcaj, scor la pauză 20-16. În repriza secundă, gazdele s-au distanţat la mai multe goluri, scoruri 25-19 (’37), 36-28 (’50). Sătmărenii au mai recuperat din diferenţă spre final, meciul încheindu-se cu scorul de 40-37. Au jucat echipele:
CSM Oradea: Leu, Gale – portari; Sava, Manea, Pater, Maxim 1, Iştoc 10, Roauă 1, Mateiaş 10, Oşvat 1, Ferenţ 7, Radu, Feher, Simeria 10, Silagyi, Macavei. Antrenor: Sebastian Tudor
CSM Satu Mare: Pogyina, Cioroiu – portari; Mateş 1, Surducan, Ciornohuz 2, Nagy 5, Ardelean, Sabic 8, Wizsbrovski 3, Varga 1, Bursac 4, Birtalan 6, Oláh 3, Alisie 1, Pop 1. Antrenori: Ioan Palko, Nicolae Istrate
Cea de-a doua partidă, disputată în două reprize a câte 20 de minute, a fost practic fără istoric, oaspeţii câştigând la scor în faţa rezervelor orădene, scor 16-38. Golurile meciului au fost marcate de Mateiaş 5, Feher 4, Oşvat 2, Maxim 1, Manea 1, Sava 1, Pater 1, Radu 1, respectiv Ciornohuz 6, Sabic 6, Varga 4, Birtalan 4, Surducan 3, Oláh 3, Alisie 3, Bursac 2, Nagy 2, Wizsbrovski 2, Pop 1, Mateş 1. Au condus arbitrii orădeni Cristian Pipa şi Ciprian Foltic.
Taguri: amical, handabl csm oradea

References: CSM 
 CSM 
 CSM 
 CSM 
 CSM 
 CSM 

CSM 

CSM 
 csm